
Proprietà letteraria 

Tutti i diritti riservati giusta U vigenti leggi. 



Gli esemplari senza la firma autografa dtlt autore sono ritenuti contraffatti^ 




Ve vengo appriesso... 



I. 

Ve vengo appriesso comme fa nu cane 
ca corre sempe appriesso a lu patrone, 
è ve guardo cu i'uocchie 'e passione, 
e sonno, e sonno, li ghiumate sane! 

Ogge ve veco? E già penzo a dimane: 
" Dimane 'a vaco appriesso...! Faccio buone? 
" M"o menarrà, n'uocchio 'e cumpassione? „ 
E 'o core sbatte, e nfra si e no rummane... 

Po* vuie passate! Tutta janca e bella, 
cumm' 'a chesti ghiurnate *e primmavera, 
me parìte nu giglio o na rusella, 

e 'o core mio ve chiamma: e Tuocchio dice: 
^ Zuccarieiio d'ammore! Oi palummella! 
** Quanto, Tammore tuio, pò fa felice !.. „ 



II. 



E vuie tenite V uocchie accussì doce, 
e nu surriso tanto aggrazziato, 
ch'io, si ve guardo, nce resto ricantato, 
e si vaco a parla me manca 'a voce! 

So' nnammurato, sì! So' nnammurato! 
Comm' 'a nu tizzo chistu core coce, 
e sbatte e sbatte, e corre cchiù veloce 
de nu cavallo eh' è scapuliatol 

Vuie che dicite? E nun tenite a menta 
ca site 'o suonno mio, suonno d'ammore, 
ca ttttte li nuttate s' appresenta ? 

Sì, s'appresenta, e nun me fa durmi; 
e stu turmiento amaro 'e tutte U'ore, 
core mio, core mio, ve l'aggia di'l... 

III. 

Ve raggia di'! Me basta na parola, 
nu signale, na mossa, na guardata! 
E' chest'anema ardente e nnammurata 
vicino 'o core vuosto se ne vola! 

Dicitemtnella, na parola sola! 
Mannatemmella, na meza mmasciata! 
Nun costa niente, na parola amata, 
e stu core scuieto se cunzola! 

Ah, quant' è bella, dopp' 'a notta nera, 
n'alba rusata cu na lenza 'e sole . 
e doppo 'o vierno *a luce 'e primmavera ! 

Che pienze, core mio? Gomme vuo* fa? 
dimmelle sulamènte doie parole, 
ca sulamènte tu, me può' sana! 

Te l'aggio ditto... 



Te l'aggio ditto! St'uocchie miei parlavano 

comme parlava 'o core, 
e, fisse dint' all' uocchie tuoi, cantavano 
. na -canzona d' ammore ! 

Quanno tu, janca comm'è ghianca 'a luna, 
m' accumparive e me tenive mente, 
da miezo 'o core mio saglieva tiennero 
nu suono 'e sentimente. 

E se spanneva, e viaggiava all'aria 
. comm' air auciello, ca nun po' sape 
si va, si vene e quanto resta libbero... 
Ma ritivnava a te! 

Tutto pe te! Tutto pe te! Na spasemo, 

nu strillo 'e passione, 
na spina, nu turmiento, e ciento palpete 

cchiù duce 'e na canzone ! 

Sf ammore mio t' accarezzava 1' anema 
comm' a n' addore 'e rosa o 'e giesummino, 
comm' a li stelle ca p' 'o cielo luceno, 
comm' a nu suonno dint' a nu ciardino... 

E tu sapive ca pe tte patevano 
r anema, 'o core, 'a vita mia scujeta, 
comme patisce int'a nu sutterranio 
nu fravecato vivo sott' 'a preta ! 

Ah! Si st* anema mia putesse dicere, 
anze, si te sapesse fa capi 
tutt' 'e ttempeste ca pe tte V affocano 
e ciento vote *o vonno fa muri, 

te diciarrìa ca chi stampai ca T anema 

resta eterna e nun more, 
nun ha pruvato tuttuquante 'e spaseme 

ca po' suffrì n' ammore! 

Nun ha pruvato chello ca guardànnote 
stu core sape e nun s' 'o ppo' scurdà, 
e quant'ati suspire, e quanta làcreme, 
e che turmiente ancora ha da pruvàl 

Oi vocca doce.. 



Oi vocca doce, oi vocca nzuccarata, 
cchìù nzuccarata assai de Tuva spina; 
oi vocca sapurita, oi vocca fina 
che 'a sinfonia d' *e vase m* ha mparata; 

vocca cianciosa mia, ca m' ha cantata, 
senza voce, na museca strafìna; 
voccà zucosa cchiù de na curvina 
ca tutf 'a vita mia m' ha cunzulata ; 

vocca ca sape tutf'a passione, 
vocca ca sola me po' fa felice, 
armuniosa comm"a na canzone; 

st* anema mia ca nun s* 'a scorda mai 
s'*a sonna sempe; e dint' 'o suonno dice: 
T— Io tengo sete 'e te ! Vaseme assai.... 

Na campana luntana... 



Na campana luntana 

manna *e suone p' 'o cielo... 
Sona n'ata campana 
cchìù vicina e cchiù chiana. 
Vola nu passarìello 
ncopp"a fenesta mia... 
st'anema 'nfantasia 
se mette a suspirà... 



E penza: 'o sole è d'oro, 
Taria è serena e doce... 
Quanta campane, a corol 
Che museca, sta voce! 
So* sguigliate *e vviole 
da Terba d'^e ciardine... 
Sulo na sepa 'e spine 
dinto a stu pietto stai 



Pasca! È tumato Aprile! 
Tutto se sceta, attuorao! 
Sento n'addore *c rosa... 
Tanita è cchiù addurosa... 
L'uocchie d^'a gente luceno, 
'o cielo è nu tesoro... 
Quanta campane, a coro! 
Quanta felicità! 

Tutto se cagna, e piglia 
na faccia cchiù cuntenta... 
Dinto *e ciardine 'a menta 
se fa cchiù verde, e sguiglia. 
Veco, da na fenesta 
rimpetto a me, luntana, 
nu saluto 'e na mana... 
Va trova addò jarrà... I 

A me, no, certo I Io stongo 
comm'a chillo eh' è nato 
cecato... Ma cecato 
senza putè sperà 
ca nu juorno, nu raggio 
Ile riturnasse 'a vista... 
E chesta vita nzista 
s'affanna a sharia! 



Pasca! Nu mare 'e sciure 
venute 'a paraviso 
ncopp'a lu munno è sciso 
pe cunzulà 'e delure... 
'A gente va p*'e strate 
cu 'e ppalme, e dice: " Pace! „ 
Che balzamo verace 
chesta parola dà! 

Pasca! Nu passariello 
zompa ncopp"o balcone 
e canta na canzone 
cu 'o stesso riturnello: 
" Ci-cù,. Che fai? Che pienze? 
** Chiiruocchie addulurate 
" addò stanno 'ncantate? 
" Addò vanno a guarda? „ 

Io guardo a chella mana, 
mana luntana e ghianca, 
ca da chella fenesta 
saluta, e mai se stanca.... 
A chi va, chillo segno? 
A chi, chillo saluto? 
E 'o core appecundruto 
se sfoca a smania... 

Pur' io, pur' io, na vota, 
tenevo a na manella 
sfusata e tunnulella 
pe farme accarezza... 
Ma stu ricordo caro 
ca m'è rummaso 'ncore, 
è muorto cu l'ammore 
tante, tant'anne fa! 

Pur' io, na faccia d* angelo 
aggio vasato mmocca, 
vocca'zucosa 'e zuccaro 
comm'*e ccerase a schiocca... 
E st'uocchie ca mo chiagneno 
p*'o bene, ah'immè, perduto, 
pure r hanno saputo 
l'ammore che po' dal 

Pascal Serena è 11' aria 
e sonano 'e ccampanel 
Attuorno, 'e rrose sguigliano... 
Se ntrezzano li mmane... 
Sulo 'o ricordo caro 
ca fa speri stu core, 
se perde cu Tammore, 
tante... tant'anne fa... 

E faggio vista... 



E faggio vista, o Bella *e tutf'e Belle, 
cu l'uocchie cchiù lucente e appassiunate 
Uocchie d* ammore, ca m'aggio sunnate 
guardanno *o cielo e cuntemplanno *e stelle. 

Si' tu, si' sempe tu, Core 'e stu core, 
nata pe fa suffri comme soflfr'io! 
Luce d"o sole e Sinfunia d'Ammore, 
sciore d"e sciure, e sentimento mio! 

Si' tu, si' sempe tu, Raggio de luna, 
Culonna d'oro e Specchio 'e passione; 
Fata d*'e Ffate, Rota d"a Furtuna, 
Curona 'e perle, Stesa 'e na canzone ! 

Si' Ui, si' sempe tu! T aggio guardata, 
e *o core mio, coinm"a na lampa 'e fuoco, 
ha suspirato e ha fatto una allummata, 
ca p"a stutà tutto nu mare è poco! 



E nnanz'air uocchie tuoi, oriate 'a Dio 
pe fa vede ca 'e stelle nun so' niente, 
chist'uocchio stanco e addulurato mio 
t'ha dato 'a luce 'e tutf'o sentimente! 



Io vasarria la strata addò cammine, 
e, si vulisse, te farria vede, 
comme stu core, puntiato 'e spine, 
desse turmiente e palpete pe te I 



E chest'anema mia, si mo putesse, 
comra' a na rosa V 'a vurria putta, 
e cuntento sarria si t* 'a vedesse 
fronna pe fronna, mmano a tte, sfrunnà! 



Che fai, tu sola ? 



Che fai, tu sola? Pienze quacche vota 
a chi sonna 'a luntano e se dispera? 
Ck)mm' a na stella int' a na notta nera 
dint'a st'anema mìa dai luce tu... 
Ma mo che fai? Me pienze, quacche vota? 
O puramente nun me pienze cchiù? 

Pienzeme assai, ca songo scuraggiato! 
Me passano p"a mente tanta cose... 
Veco cchiù spine, attuorno a me, ca rose, 
e manco 'o sole me cunzola cchiù... 
E stu core se sente abbandunato... 
Strazzio che può* capì sultanto tu... 

Tu ca si* bella e tiene 'o core bello, 
e tiene l'uocchie tanto appassiunate; 
tu, ca passave sti manelle amate 
dinto *e capille miei pe me vasà, 
chisto core scujeto e puveriello 
tu 3ulamente 'o può' cunziderà ! 

Io me metto paura! A me me pare 
ca sta felicità ca. m' è venuta, 
da quanno, Bella, t' aggio canusciuta, 
d4 quanno, Cara, me diciste sì, 
s'ha da cagna cu ciento pene amare, 
de ciento morte m'ha da fa muri! 

Nuttata nera ca me mette nfronte 
penziere nire e làcreme p' 'o chiante! 
Nuttata nera e sventurato amante 
ca se dispera senza nu pecche...! 
St'anema mia corre da mare a monte, 
sbatte comm' a na tenca e chiamma a te ! 

E nisciuno, nisciuno me risponne! 
E pure ajere 'o core mio sperava! 
Pure ajere, sta vocca te chiammava 
e 'o penziero vulava addò stai tu! 
Varca sbattuta mmiezo 'a furia 'e U' onne, 
sfanema mia nun s'accujeta cchiù... 

Sto guardanno stu scio re... 



Sto guardanno stu sciore 'e passione 
eh' è tuttaquanta *a passiona miai 
E *o core sbatte, e nun se fa raggionc 
comm*ha pigliata chesta malatia...! 
Sto guardanno stu sciore 'e passione! 

Parla stu sciore, e cu l'addore dice: 
" Quanto stu core tuio, vo sta malato! 
" Quanto, st'ammore, t'ha da fa 'nfelice ! 
" Quanto scujeto, e quanto addulurato! „ 
Parla stu sciore, e cu Taddore dice. 

Comm'ha penato Cristo ncopp**a croce, 
soffre chisto penziero assai sbattuto! 
Senza nisciuno ca Ile dà na voce, 
senza nisciuno ca Ile dà n'ajuto, 
comm'ha penato Cristo ncopp**a croce! 

Cheste so' *e llance— e m* hanno acciso *o core, 
e tuttuquanto l'hanno nzanguinato! 
Nce veco 'a Morte, dinto a chisto sciore 
accussì cumbinato e appassiunato ! 
Cheste so"e llance,— e m'hanno acciso 'o core ! 

E cchesta ccà, chest'è 'a curona 'e spine, 
spine pugnente, ca pugnuto m'hanno! 
Nun cresceno cchiù rose, inf'e ciardine? 
Sti rame, attuorno a me, na sepa fanno I 
E chesta ccà, chest'è *a curona 'e spine! 

Chiste so"e chiuove, e a te m'hanno nchiuvato 

comme a tanno nchiuvàino 'o Salvatore! 

Me sento 'o core tutto martellato, 

e 'npietto nu Calvario de dulore! 

Chiste so' 'e chiuove, e a te m'hanno nchiuvato ! 

E chiste so' 'e martielle, Anema mia, 
martielle ca nun sentono raggione! 
Manco si se trattasse 'e na pazzia, 
m'hanno nchiantato 'npietto 'a passione! 
E chiste so"e martielle, Anema mia! 



-36- 



E chesta è \i scala pe ddo' so' sagliuto 
pe correre addu te, Turmiento amato! 
Nce so' arrivato, ma nce aggio patuto 
comm'a Giesù, ca tanto ha supportato J 
E chesta è 'a scala, pe ddo' so* sagliuto 1 

E chesta è 'a spugnetella 'e fele amaro, 
ca m'avvelena 'o suonno mio d'ammore! 
Ah suonno turmentuso, ah suonno caro, 
ah suonno eterno, suonno ngannatorel 
E chesta è 'a spugnetella 'e fele amaro! 

Sciore adduruso de l'ammore mio, 
sciore cianciuso ca muri me fa, 
si nun me siente, tu nun siente a Dio! 
Guardeme assai e nun me fa danna! 
Sciore adduruso 'e chisto core mio, 
sciore cianciuso ca muri me fa! 

Guardeme assai !.., 



GuARDEME assai! Dint'achist'uocchie d'angelo 
cchiù care de nu suonno 'e sentimento, 
veco passa, comm' a nu velo, 'e llacreme ; 
e dint"o core na tristezza sento... 

Guardeme assai !' Chesti guardate traseno 
comm' a ddoi spate, dint' 'o core mio... 
Guardeme sempe, pecche nio' fernesceno 
sti juorne belle, e nce dicimmo: addio! 

Tu, che st'ammore mio nun 'o vuo' sentere, 
siente nu poco, almeno, a stu delore! 
No, cierli ccose non se ponno dicere 
si nun sagliene nette 'a dint' 'o core ! 

E si 'o core nun soflre tutt* 'e spaseme 
che n'ammore po' dà, prìesto perduto, 
senza sincerità nun po^ fa credere 
nu sentimento ca nun ha sentuto! 

Guardeme assai, ca chisto desiderio 
(ricuordatello !) me l'hai dato tu, 
quann'io, ca nun putevo cchiù resistere, 
t* ammenacciai de nun guardarle cchiù! 

Aprenno II* uocchie comm' 'e rrose s'apreno 
tu me diciste, (e nun m**o scordo mai!) 
me diciste accussì : — No, nun pò* essere ! 
Guardeme sempe, a me! '^ Guardeme assai 1 „ 

Embè, te guardarraggio p'anne e secule 
sapenno certo quanto aggio 'a paté, 
si pure doppo a chesta vita misera 
U'uocchie d' 'o core cercarranno a te! 

Chelli ffronne... 



Chelli ffronne 'e Garofano schiavone 
pareno *e ggocce *e sangue *e chisto core! 
Pareno 'o ffuoco 'e tutto chest'ammore 
ca m'hai saputo fa veni pe tte! 
Gomme venette? E tu, comme faciste 
pe ttrasì tuttaquanta 'npiettò a me? 

Saccio sultanto e' 'a primma guardata 
me dette 'e smanie, tutta chella sera! 
St' anema mia, tanto malata e nera, 
se rischiaraie, senza vulè sperà... 
Chella guardata fuie nu raggio 'e luna, 
che seenne, doce doce, e fa sunna! 

E da tanno, pe tte, me so' mpazzuto, 
e t' aggio vista, e t' aggio suspirata ! 
Senza putè durmì, t' aggio sunnata, 
cercannote cu V uocchie 'a carità... 
E vivo o muorto, vicino o luntano, 
sempe, st'anema mia, te sunnarrà! 

Te veco sempe! 



Tk veco sempe ! Sott' 'a luna chiara, 
dint"a nuttata ca nun me dà suonne, 
tu me cunzuole chesta vita amara, 
e 'o core mio te sente e te risponne. 
M'accumparisce mmiezo a canta e suone, 
e chiano chiano già t'accuoste a me, 
e puorte scritta nfronte *a passione... 
Ma dint'a chisto core io porto a te! 

Passano 11' ore. *0 suonno mai nun vene, 
r anema mia te chiamma e nun se stanca ! 
Na lava *e fuoco me scorre p' *e vvene, 
desideranno sta manella janca... 
E spaparanzo Tuocchio addulurato 
quase pe t' attira, pe t' assurbì, 
comme farrìa nu povero assetato 
ca pe mancanza 'e T acqua pò* muri! 

E quanno finalmente s' arreposa 
Tuocchio abbattuto p* 'a troppa stanchezza, 
te vede ancora cchiù maravigliosa, 
cchiù risplennente e bella d**a Bellezza! 
Ah! Suonno caro 'e chesta vita nera^ 
palomma janca mia, nun te stanca! 
Tu puorte scritto nfronte 'a Primmavera, 
ma dint* *o core mio lu vierno sta! 

Tu me vuo' bene... 



Tu me vuo' bene ! 'O ssento dint' 'all' aria 

ca t'accarezza sti capille amate, 

e me n* addono quanno veco lucere 

r ammore int' a chili* uocchie appassiunate ! 

Tu me vuo* bene! Quanno veco schiudere 
sta vocca bella, cara e piccerella, 
cchiù sapurìta e rossa de na fravula, 
cchiù carnosa *e na rosa ncrispatella, 

io penzo, e sonno, e sento 'ncore scennere 
comm'a na luce mbalzamata 'e luna; 
e nchiudo l' uocchie, e già me cr.edo d'essere 
purtato ncopp"a rota d"a Furtuna... 

E te veco! E nu raggio dint' all' anema 
me seenne a rischiara sta vita nera, 
e te cunosco ; e me figuro a n' angelo, 
quanno me stienne sti mmanelle 'e cera! 

Io m' addenocchio. E mille vase chiòveno 
ncopp'a sti mmane... E mille ancora, e mille... 
E nun me stanco ; e pare ca se mbrògliano 
'e ricciulille tuoi cu sti capille. 

E me scordo l'affanno, 'o chianto, 'e llàcreme 
ch'aggio patuto primma 'e te vede, 
e U'uocchie tuoi redenno me cunzòlano 
e resto addenucchiato nnanz' a te! 

Ma 'o suonno passa! 'O core torna a sbattere, 
na voce torna a di': Nun te vo' bene! 
Pazzo de frenesia, me metto a correre 
pe te cerca, cu 'o (fuoco dint"e vvene, 

e te trovo, e te veco ! E ciento spaseme, 
comm*a ciento pugnale avvelenate, 
fanno na tarantella dint'a st'ànema 
addò chill'uocchie tuoi stanno nchiuvate! 

Ah, Suonno d'oro, Suonno ca nun sazia! 
Perdona 'e smànie de stu core mio! 
Te voglio bene quanto se po' dicere! 
Quanto — te giuro! — se vo' bene a Dio! 

Rose addurose. 



/ 



Rose addurose 'e maggio! Inf *e ciardine 
nce sta n*addore d'eì-va mbalzamata ! 
Spòntano mprufumate 'e ggiesummine, 
tult'*a campagna 'e sciure è puntiata. 
'O sole ndora 'o munno attuorno attuorno, 
arriva addò le pare d* arriva, 
e cu *o saluto e cu lu buono juorno 
Taneme triste corre a rischiara. 

Ncopp"a fenesta mia, na rosa *e maggio, 
cu nu culore 'e carna tennerella, 
se fa cchiù rrossa sottra chisto raggio, 
e cchiù s'arape, e cchiù addeventa bella! 
'O sole *a vasa mmocca tuttaquanta, 
comm*a na vota io te vasavo a tte; 
ah, stiennamella, chesta mana santa, 
torna a vulerme bene e a penzà a me ! 

Castiello d'oro... 



Castiello d'oro, campaniello 'argiento, 
uocchie lucente comm*a nu brillante, 
faccella culurata 'e sentimento, 
m' ite rummaso scunzulato amante ! 
Bellezze meie tanto desiderate, 
comm' 'a croce venette pe Giesù, 
è venuto 'o Destino e v'ha squagliate... 
Addò ve cerco? Addò ve trovo cchiù? 

Làcreme amare comm'*o ffele amaro, 
suspire nire 'e nu perduto Ammore, 
d* 'a passiona mia ricordo caro, 
ribbazzato pe sempe inf'a stu core; 
vuie site 'o suonno *e tutte li nnuttate, 
vuie site 'a spina ca pena me fa, 
e, pe stu core, tanta curtellate, 
ca nun se ponno mai cchiù resanà! 

A farle bella... 



A farte bella Dio nce s'è spassato, 
ma mo* cu mme te stai spassanno tul 

■ ♦ 
T'e miso mmano chisto core mio 
comm'a na pazziella 'e criatural 
Bella e crudele, tu nun hai paura 
de farle male e d' 'o putè spezza ! 
L' 'e dato corda, e mo t' 'o guarde e ride ; 
isso cchiù strilla, e tu cchiù 'o fai strilla! 

Che vuo' da me? Vuo' vencere? 'E vinciuto! 
Stu core ha ditto si! S' è cunfessato ! 
Primma redeva, e tu nun T'e vuluto, 
e ha perduta 'a scummessa e s'è cagnato! 
Li ppónte acute de chist' uocchie belle 
r hanno passato a pparte a pparte ; e mo, 
doppo d'averlo miso mmiezo 'e stelle, 
t' 'o miette sotto, 'e piede e dice no l 

Ha cantato, pe tte, cose d'ammore 
ca mai nisciuno te l'aveva ditte! 
Nzanguinate, cu affanno e cu delore 
t' ha scritto cose ca nisciuno ha scritte ! 
S'è tutto apierto comm'a nu granato 
e ha ditto: Fa de me chello che vuo'! 
Ma tu r 'e visto tanto addulurato, 
e, Bella e Nfama, T 'e rispuosto; No! 

Suddisfatta e cuntenta, allegramente, 
mo' ca stu core ha perzo ogne virtù, 
redenno d"e delure e d' *e lamiente, 
tu nce pazzie, ma nun te mporta cchiù I 
E nun fa niente! Sulo Tè abbastato 
de sape buono 'o spantecà che d'è; 
e, comma Giesù Cristo ha perdunato, 
isso perdona e benedice a te! 

Stu cielo... 



Stu cielo nun me pare cchiù celeste, 
e chisto mare nun me parla cchiù! 
Dint* a stu core mio tutt* 'e ttempeste 
so' scatenate, 'a che nce manche tu! 

Core scuieto, afflitto e puveriello, 
ca sta murenno e nun pò* chiammà ajutol 
Muri na vota sola è assai cchiù bello 
ca muri ciento vote ogne minuto! 

Io guardo ncielo: 'a stella cchiù lucente 
me pare nera comm'a notta nera; 
e na lava de lacreme cucente 
m'abbrucia Tuocchie comm'a na yrasera! 

E penzo, e sonno, e me ricordo, e chiagno, 
speruto, Ammore mio, de te vede, 
e me pare 'e senti, dint' a nu lagno, 
ca tutt' 'o munno chiagne appriesso a me ! 

Ahi Me credevo d'essere cchiù forte, 
e me credevo 'e tene cchiù speranza... 
Ma t' aggio 'a di* ca peggio assai d* 'a Morte 
so* sta mancanza e chesta lontananza ! 

Me sento ncapo 'a tarla d' 'a pazzia, 
ca tu vulenno, nun t' 'a sunnarrai ! 
E me dà nu turmiento e n' agunia 
ca dura sempe e nun fernesce mai! 

Me pare ca nun sguigliano cchiù sciure, 
ca tutf'e ggente tribbulate vanno; 
ca dinf'o core mio tutt*'e delure 
de tutt^'o munno appantanate stanno... 

Nchiudenno l'uocchie, embè, te veco, è overo, 
ma tu, cchiù nun ce stai vicina a mei 
Te tengo tuttaquanta int"o penziero, 
ma... chi me stregne 'a mano comm'a te? 

Chi me dà forza? Chi me dà.curaggio? 
Chi me dà vita, mo' che manche tu ? 
A tutte, 'o sole po' mena nu raggio, 
ma 'o raggio 'e l'uocchie tuoi nun vene cchiù I 

Bella 



BgLLA^ ca de li belle si' riggina, 
uh quanta pene ca faggio 'a lassare! 
T aggio 'a lassare dimane mmatina, 
ca *o vasciello me porta 'a fora 'o mare! 

Dint' 'a stu core nce tengo na spin|i, 
ca me fa 'o sango perdere a sCiummare; 
bella, tu m"a può' dà, na medicina, 
famme sta grazzia, si me la può fare! 

L'ammore, eh' accummencia pe pazzia, 
fernesce sempe cu suspìre e guaie! 
N' angela 'e cielo chiammata Maria, 
truvaie stu core spierto e s"arrubbaie! 

Apppimma io nun perdette T allegria, 
'a facette parti, nun ce 'o cercale, 
ma mo, sulo e desierto, 'a casa mia, 
vaco alluccanno sempe:— Addò starraie?! 

Fronna d'aruta ch'ogne male stuta, 
vide stu ffuoco si m"o può* stutare! 
L'anema mia ch'è ghiuta e eh' è venuta 
sperava sempre 'e nce putè parlare! 

Ma mo tutf'a speranza aggio perduta, 
e a lietto cchiù non pozzo arrepusare, 
e st'anema, lassata trista e muta, 
va jenchenno de lacreme nu mare! 

Nnanz' 'o canciello. 



Nnanz"o canciello d'*o Giardino richiuso, 
st'anema mia, tremmanno, s'è fermata. 
Faceva friddo. N'aucelluzzo nfuso 
zumpettiava ncopp"a ferriata. 
Luntano, mmiezo all'erba scarpesata, 
aggio visto, cu Tuocchio pauruso, 
'a casa cu 'a fenesta ribazzata 
e so' rummaso tutt'appecundruso... 
E m'è parza na casa abbandunata, 
mmiez"o ciardino, cu 'o canciello nchiuso... 

'O cielo 'è vierno, tutto annuvulato, 
chiuveva nterra làcreme 'e delore. 
Sottra stu chianto io me songo abbagnato, 
e aggio ntiso d"e Uàcreme 'o sapore... 
Nu juorno sano sano aggio, passato 
penzanno sempe e nun cuntanno U'ore, 
e 'o core mio tremmanno t' ha chiammato 
e ha cercato nu suonno ngannatore. 
E aggio aspettato... E quanto aggio aspettato ! 
E me scenneva *a notte dinf'o core... 

E so' turnato 'a casa e faggio scritto, 
e 'a carta 'echianto amaro s'è ammacchiata! 
E faggio apierto 'o core, e faggio ditto 
quanto, st'anema mia, t*ha suspirata! 
Io stesso, tristo, appaurato e afflitto, 
so' ghiuto 'a posta e 'a carta aggio mpustata, 
e 'o juornò appriesso, sulo e zitto zitto 
me so' fermato nnanz"a cancellata... 
Ma nterra Uà (chi me l'avesse ditto!) 
aggio truvato 'a lettera... stracciata ! 

T 'aggio suonata... 



T' AGGIO sunnàta inf a na varca d'oro 
mmiezo a chest' acque de Venezia mia, 
addò, guardanno attuorno/è nu tesoro, 
suonno de Tuocchie e de la fantasia! 

Vista e nun vista cchiù, t* aggio suonata 
e aggio strette sti braccia attuorno a te! 
E cheila vocca bella aggio vasata, 
ca sape di' l'ammore che rrobb'è! 

Metteva 'o sole, dinf'o cielo chiaro 
e dint"o core mio^ na striscia 'e fuoco. 
'A varca jeva senza marenàro, 
tu me murive nbraccia a poco a poco... 

E jévamo accussì, pe sta lacuna, 
palpetanno d' ammore comm'a cche; 
pò me parette che saglieva 'a luna, 
comme st'anema mia saglieva a te! 

Ma 'o suonno è suonno! Sulitario e muto, 
vaco giranno comm'a nu dannato! 
Sta varca ca me porta è nu tavuto, 
e chisto cielo è tutto annuvulato... 

E sti bellezze ca me stanno attuorno 
nun songo belle! E vuo' sape pecche? 
Pecche penzo ch'annotta a miezojuorno 
quanno tu nun ce stai, vicina a me! 

Oi stelle... 



Oi stelle ca currìte pe lu cielo 
e cu nu filo *e. fuoco vuie filate, 
pe piacere, diciteme addò jate, 
pecche nzieme cu vuie voglio veni ! 
Jate luntane? E quanno ve fermate? 
Stelle lucente, m"o vvulite di'? 

Stelle lucente, jate addò dich*io! 
Addò l'ammore mio v* aspetta e penza... 
Voglio veni cu vuie! Date licenza 
a chisto core stanco d'aspetta! 
Na luntananza e na mala spartenza 
l'hanno fatto assetato addeventà! 

Vuie 'a sapite, oi stelle ca curritel 
Tene duj'uocchie ca so' comm'a vvuie ! 
E nce simmo abbruciate tutf'e dduie 
e st'uocchie 'a vonno, p"a putè vede... 
Stelle, vuie nun sapite comme fuie 
ca *o ffuoco lloro m' ha distrutto a me ! 

Stelle lucente, stelle ca filate, 
stelle che gghiate e ve purtate 'o core, 
cunziderate vuie, stelle d' ammore, 
ca chisto pietto cchiù nun po' sufìrì... 
Passano, oi stelle, a ccentenare, U'ore, 
e pareno miiranne!... È nu munì 

Addò vedite doie cumpagne belle, 
oi stelle d'oro, oi stelle ca currite, 
fermateve a guardarle, e Ile dicite 
ca, disperato, io perdo ogne virtù! 
E nun me cuffiate, e nun redite, 
pecche st*anema mia nun ne pò* echidi 

Tu duorme... 



Tu duorme, io veglio ! E quanno sto scetato, 



pecche *a notte nun pozzo arrepusà, 
te sonno, e cu chist*uocchio affaticati 
te veco dint**o suonno smaniai 



Che stai sunnanno, Sciore *e passiona? 
Pozzo sperà? Pozzo sape che d'è? 
No! So' pazzo I Perdonarne! Perdona! 
Io nun me credo ca te suonne a me! 

Io nun me credo ca tu me vuo* ben^, 
e, a verità, nun ce aggio mai creduto! 
Ma penzo a stu Destino, e a chesti ppene, 
e a chisto core, appriesso a te perduto ! 

Duorme cuntenta, Sciore mio d'ammore! 
E quanno 'o sole all'alba arriva a te, . 
te porta tutt*'o fuoco 'e chistu core, 
ma nun fa niente, si nun pienze a me! 

Quanta vote, tremmanno 'e sta pazzia, 

aggio tanto penzato *e te scurdà! 

E quanta vote chesfanema mia 

ha ditto airuocchie miei: Nun *a guarda! 

Ma pe fa chesto, Core mio d'ammore, 
pe nun te suspirà» pe nun patì, 
n* ommo, che t* ha fissato a tutte 11' ore 
nun ha da fa nient'ato: ha da 'muri! 

Duorme! Io te metto na curona *e rosa 
ncopp'a sta fronte e a sti capille nire! 
Duorme, nun penzà a me! Duorme, arreposa ! 
Tutf'e spine 'e ttenghMo! Tutine suspire! 

Voglio sunna cu l'uocchie apierte ancora 
e albanno juorno te voglio vede 
schiudere chella vocca arrobbacora 
comm*a nu sciore ncopp*a nu buche! 

E voglio cade* stanco e affaticato 
nun saccio addò, pe te putè sunna, 
cchiù bella de nu sciore eh' è sguigliato, 
ma cchiù crudele *e tutt"e nfamità! 

Stongo screvenno.. 



Stongo screvenno: e *o primmo raggio 'e sole 
me vene a ndurà *e ccarte nnanz'a me... 
Sia beneditto ! Isso me dà 'e pparole : 
bello e lucente, rassumigira a te! 

I Isso me dice: " Pàrlele d'ammore! 

" Pàflele sempe e mai nun te stanca! 

" Dille ca tene 'a vocca eh* è nu sciore 

' e Ì*uocchie suoi sohgo na rarità ! 

! 
i 
i ** Dille ca tu, cu *o core appassiunato, 

" 'a vurrisse purtà vicino *e stelle, 

*" pe Ile di*, nnanza 'e piede addenucchiato: 

" Bella, sullanto tu, nfra tutf 'e belle ! „ 

Ah, sole mio cucente! Ah, sole 'e fuoco, 
ca chisto core mio viene a scetà, 
pàrlace tu, cu Essa, pe nu poco, 
e falle capì tutf 'a verità ! 

Falle capi eh' 'a voglio tanto bene, 
ca, si vulesse vederme muri, 
io Ile darrìa, cu *o sangue *e chesti wene, 
sta vita mia, dicenno sempe : Si I 

Guarda: aggio scrittoi 'O primo raggio 'e sole 
m'arriva nfronte, e vene a rischiara 
tutt' 'e penziere I Addórano 'e vviole I 
È primmaveral 'O vierno nun ce sta! 

Nun ce sta niente ! Ne' è Tammore mio I 
St'Ammore ca te vasa e t* accumpagna, 
ca crede a te, comme credesse a Dio, 
speranno tutt' 'o vverde d' 'a campagna! 

Speranza grossa! Speranza felice! 
Ajere, cu chill'uocchie 'è passione, 
diciste cose ca nisciuno dice, 
chiene de tenerezza e spressione! 

Io te guardava e nun me sazziaval 
Tutto pareva bello attuorno a mei 
'O cielo, *o sole, 'o mare me parlava, 
e me diceva: È bella! E over' è! 

È bella! È bella! È bella! È troppo bella! 
Spànteche, suofTre, muore, ma che fTa! 
È caduta da 'o cielo! È rara! È stella! 
Guardala mmoccal E resta a suspirà! 

Guardeme sempe !.. 



GuARDEME sempe! Guardeme, 
pure quanno de me cchiù nun te mporta! 
Chist'uocchie miei, stu core, se cun tentano, 
pure si fosse na guardata storta! 

Guardeme! *A dinl* air anema 
saglie sta voce, ammore mio crudele! 
Nun m' 'e pozzo scurdà, chist' uocchie d'angelo, 
chesti ddoi stelle eh' arrubbaste ncielel 

Pazzo e scuieto, (pènsace!) 
tu m"e miso n'appìcceco inl"o core! 
L'anema e isso, ciento vote, giurano; 
ma po', giuranno, moreno d' ammore! 

Giurano e se prummettono 
de te scurdà, de nun guarda... Ma che! 
Si n'ora nun te vedono, 
scorreno sangue, e chiagneno pe tte! 

Tu 1' 'e vulute, e tuttuquante 'e palpete 
de chisto core a tte songo venute! 
Mai comm'a mo sti spaseme, 
accussi forte, mpietto aggio sentute! 

Mai comm' a mo me songo ntiso scennere 
mpietto 'e gguardate toi comm'a ddoi spate! 
Songo luce d'ammore e songo làcreme, 
so' ragge 'e sole e songo curtellate! 

Te ricuorde? Sti mmane accarezzavano 
chilli capille tuoi, chella faccella... 
Mmìezo 'e vase, sti labóre murmuravano, 
tremmanno, 'o nomme tuio, dicenno: Bella! 

E chistu core, ca sentette 'e palpete 
d"o core tuio, ca mpietto a me sbatteva, 
steva murenno, e riturnaie a nàscere, 
e spantecanno, te benediceva! 



Tu te ricuorde? *A vocca toia, vasannome, 
chiammava, mmiezo 'e vase, 'o nomme mio; 
e chiirammore me facette ndènnere 
comme po' n'ommo addeventà nu ddio ! 

Mo te veco 'a lontano! 'O core smania, 
Tanema soffre mille vote e mille, 
'a vocca tremma, 'e mmane me se torceno, 
ca vonno accarezza chilli capillel... 

^ E tutt"o sangue mio me sento voliere 
da dint"e vvene, e scotta comm"o ffuoco; 
e stu core, furnace 'e desiderio, 
ardenno se cunzuma, a poco a pocol... 

Fallo pe carità; nun me fa struiere ; 
nun me dà cchiù tutte sti mmorte ogn'ora! 
Viene addu me; viene cu me; cuntentame! 
Fatte vasà, si me vuò bene ancorai 



Nchiudimmo 'o libbrb !... 



Nchiudimm' *o libbre I Dinto nce sta scritto, 
punto pe punto, 'a storia 'e chisto core; 
chello ch'aggio suonato e ch'aggio ditto; 
gioie, speranze, smanie, ogne delorel 
Nce atanno sentimento, aflfanne e lacreme, 
turchino e cielo, voce 'e primmavera, 
e tutte li suspire, e tutt' 'e spàseme 
auppurtaie pe tte, Stella d"a sera! 

E l'uoachie tuoi nce stanno, T nocchie belle 
ca male p bene m'hanno fatto assale! 
Nce stanno rose, e spine, e luce 'e stelle, 
e 'a vocca toia ca tanto me vasaie! 
Passa, pe .miezo a tutte chesti pàggine, 
suspiranno pe tte, Tanema mia, 
e vede sempe a chella faccia d'angelo, 
muntagna d'oro, e specchio 'e simpatia! 

Viato a chi nun penza all'avvenire, 
a chi nun tremma 'e chelìo che sarrà, 
e marina arreto li penziere nire 
e se cuntenta d"a felicità! 
Io, ca guardo luntano e sento 'e palpete 
de stu core perduto apprìesso a te, 
addenucchiato, te ne prego : Scordame! 
Fa comme mai m'avisse visto, a mei 

Venarrà tiempo, — (che penziero tristo !) 
ca manco sunnarrai ca t' aggio amato 
Ca manco sunnarrai d'averme visto 
tanto scujeto e tanto nammurato! 
Nun penzarrai ca cu sta vocca 'e zuccaro, 
vocca azzeccosa e doce quant"o mmèle, 
pe tramente int'all'uocchie nce guardavemo, 
m'hai dato 'e vase ca se danno 'ncielel 

Nun penzarrai ca stretta a mme, dicive: 
*" Guardeme sempe e nun te stanca maie ! „ 
Ricordatello! Tu nun ce credive, 
a chist'ammore che me nnàmmuraie! 
Venarrà tiempo — (che penziero niro!) 
ca turnarraggio strànio/pe tte! 
Ah, comme tremma, djht'a nu suspiro, 
st'anema disperata, 'npietto a me! 

,(: 

Io songo comm*a chi, nun nato ancora, 
già penza 'a morte e già se mette 'o Hutto I 
Sia maleditto 'o mese 'o juorno e li' ora 
ca t' aggio vista, e nun me so distrutto I 
E maledetta sia, perseguitata, 
sta vita mia ca nun se vo' spezza; i 
st'anema mia, appriesso a te, dannata, 
ca resta eternamente a spantecà! 

Nchiudimm*'o libro IL*uocchie già se nchiudono 

pe nun te guarda cchiù, pe nun vede 

comme dimane tu, penzanno a n'auto, 

m'avrai acciso senza nu pecche! 

Te cerco sulamente n'auta grazzia, 

ì 
l'ultima, Ammore mio, ca me può* fa: • 

Vasa stu libbro, ncopp' a chesta paggina 

e 'o core mio se sentarrà vasài 

